Sophia Loren

Sophia Loren, jaiotzez Sofia Villani Scicolone, (Erroma, Italia, 1934ko irailaren 20a- ) Italiako aktorea da, Oscar sariaren irabazlea. 1950ean aurkitu zuen gerora senarra izango zuen Carlo Pontik eta pelikula ugaritan parte hartu du orduz gero, Heller in Pink Tights, Two Women edo El Cid tarteko.

 Biografia 
Sofia (Erroman (Italia) jaio zen 1934ko irailaren 20an. Bere ama Romilda Villani piano-irakaslea zen era bere aita, berriz, Ricardo Scicolone ingeniaria. Bikotea ez en sekula ezkondu eta beste alaba bat ere izan zuten 1938an, Maria. Bi ahizpak ama eta amonarekin bizi ziren Pozzuolin, Napolitik gertu, Bigarren Mundu Gerra hasi zen arte. Aitaren aldetik beste bi anaia ere baditu: Giuliano eta Giuseppe

Lorenek 1950eko hamarkadan hasi zuen bere karrera, hainbat pelikula italiarretan leku hartzen joan zelarik. Garai hartan filmatu zuten Erroman Quo vadis? eta Sofia eta bere ama pelikulako extra izan ziren.

Garaiko telenobela ospetsuetan ere egin zuen lan eta Sofia Villani edo Sofia Lazzaro izenak erabili zituen. Hainbat edertasun lehiaketetan ere hartu zuen parte eta sari batzuk irabazi ere bai.

Carlo Ponti pelikula ekoizlea ezagutu zuen eta harekin ezkondu zen 1957ko irailaren 17an. Une batez, ezkontza desegin beharrean izan ziren, Pontiri bigamia salaketa bat jarri ziotelako eta 1966an ezkondu ziren berriro. Bi seme izan zituzten elkarrekin, Carlo Ponti Jr. eta Edoardo Ponti.

 Lana eta ospea 
Sophiaren ibilaldiak bultzada izugarria jaso zuen 1954an, Vittorio De Sica eta Marcello Mastroiannirekin lan egin ostean. Claudia Cardinale, Gina Lollobrigida eta Lucia Bosèrekin batera, emakume italiar ederrenen taldean sartu zuten, italiar neorrealismoko filmetan pikardia eta zirrara nahasten zituzten emakumeen artean.

50eko hamarkadaren bukaerako, Hollywoodek ezagutzen zuen, jada, Frank Sinatra eta Cary Grantekin lan egin eta gero, eta Paramount Studiosekin sinatu zuen 5 filmetarako kontratua. Hortxe ditugu Desire under the elms, Anthony Perkinsekin, Houseboat Cary Grantekin edo 1960an George Cukorrek zuzenduriko Heller in Pink Tights.

Drama eta komedietan egindako agerpenek ikuslegoa liluratu zuten, proiektu italiarrek, batez ere, libreago espresa baitzitekeen haietan.

1960an, Vittorio de Sicak zuzendutako Alberto Moraviaren La ciociara egin zuen eta izugarrizko bultzada izan zen hori bere karreran. Bigarren Mundu Gerra eta Italian kokatzen da istorioa eta ama-alaba batzuen bortxaketaz ari da. Sophia zen bortxatutako ama eta sari andana jaso zuen lanarekin Cannes, Berlin eta Venezian. Oscar Saria ere eskuratu zuen eta ingelesez hitz egiten ez zuen lehen artista izan zen horretan.

Emakume ederraren itxurak ez du bere adimenaren ospea itzali eta oso pertsona errespetatua da beti.

1960ko hamarkadaz geroztik, pertsonaia historiko ugari egin zuen: Doña Jimena izan zen Anthony Mannen El Cid pelikulan eta The Fall of the Roman Empire, A Countess from Hong Kong (Charles Chaplinek zuzendu zuen eta Marlon Brandorekin batera egin zuen lan), Man of La Mancha musikala (Peter O'Toolerekin batera) edo The Cassandra Crossing.

Hala ere, Sophia Lorenen ekarpen garrantzitsuena ama hizkuntzan egin zituen pelikulak dira: Divorzio all'italiana (1964) Vittorio de Sicak zuzendua edo A Special Day (Una giornata particolare) (1977) Ettore Scolak zuzendua, biak Marcello Mastroianni aktorearekin.

1980an, Sophia Lorenek telebistarako filme autobiografiko bat egin zuen eta bai bera eta baita bere amaren papera ere egin zituen.

1982an, bere izena munduko azal guztietan argitaratua izan zen; 18 eguneko kartzela epaia jaso zuen, zergak ez zituela ordaindu-eta.

 1990ko hamarkada 
1991n, Lorenek Ohorezko Oscar saria jaso zuen zinema munduari eginiko ekarpenagatik.

1994an, Prêt-à-Porter (Robert Altman) pelikulan hartu zuen parte eta Marcello Mastroianni, Julia Roberts, Tim Robbins, Kim Basinger, Lauren Bacall edo Tracy Ullman aktoreekin batera egin zuen lan. Agerraldi honi esker, Urrezko Globo Sarietarako izendapena lortu zuen, aktoresa onenaren kategorian.

Bere hurrengo lana 1995an burututako komedia izan zen, Grumpier Old Men. Bertan, Ann-Margret, Walter Matthau eta Jack Lemmonen alboan egin zuen lan. Urte hartan Cecil B. DeMille saria jaso zuen, bere ibilbide profesinalaren errekonozimenduan.

2001ean, Francesca e Nunziata eta 2004an, Peperoni ripieni e pesci in faccia produkzio italiarretan hartu zuen parte.

2009an, produkzio estatubatuar berri batean azaldu zen, Nine pelikulan hain zuzen ere, Brodwayko musikalaren moldaketa zinematografikoan, Rod Marshall zuzendari zuela. Bertan, Daniel Day-Lewis, Penelope Cruz, Kate Hudson, Marion Cotillard eta Nicole Kidmanekin batera aritu zen. Filmaren protagonista taldea Aktoreen Sindikatuko Sarietarako izendatu izan zen eta Ninek izugarrizko arrakasta izan zuen kritiketan eta zinemetan.

 Filmografia 
UrteaFilmaZuzendariaEkoizleaIzenburuak (es,fr)1950Le Sei mogli di BarbablùCarlo Ludovico Bragaglia -- 1950Hearts at SeaGiorgio Bianchi -- 1950Totò TarzanMario Mattoli --1950Il votoMario Bonnard --1950Variety LightsFederico Fellini -- 1951Il Mago per forzaMarino Girolami -- 1951Quo VadisMervyn LeRoyMetro-Goldwyn-Mayer 1951Il padrone del vaporeMario Mattoli --1951Era lui... sì! sì!Marino Girolami -- 1951AnnaAlberto LattuadaLux Film1951Milano miliardariaMarino Girolami --1951Io sono il capatazGiorgio Simonelli --1951Lebbra biancaEnzo Trapani -- 1952È arrivato l'accordatoreDuilio ColettiItala Film 1952La FavoritaCesare Barlacchi --1952Il sogno di ZorroMario Soldati -- 1952La Tratta delle biancheLuigi Comencini -- 1953Un giorno in preturaStefano Vanzina -- 1953AidaClemente Fracassi -- 1953Two Nights with CleopatraMario Mattoli -- 1953Ci troviamo in galleriaMauro BologniniEnte Nazionale Industrie Cinematografiche 1953Woman of the Red SeaGiovanni RoccardiTitanus 1953Good Folk's SundayAnton Giulio Majano -- 1954Poverty and NobilityMario Mattoli -- 1954Too Bad She's BadAlessandro Blasetti -- 1954The Pilgrim of LoveAndrea ForzanoTirrenia Studios1954The Country of the CampanelliJean Boyer --1954Neapolitan CarouselEttore GianniniLux Film 1954AttilaPietro FrancisciLux Film 1954The Gold of NaplesVittorio De Sica -- 1954A Slice of LifeAlessandro BlasettiLux Film 1955The River GirlMario SoldatiMinerva Film 1955The Sign of VenusDino RisiTitanus 1955Pane, amore e...Dino RisiTitanus 1955The Miller's Beautiful WifeMario CameriniLux Film 1956Lucky to Be a WomanAlessandro Blasetti -- 1957The Pride and the PassionStanley KramerUnited Artists Corporation 1957Boy on a DolphinJean Negulesco20th Century Studios 1957Legend of the LostHenry HathawayBatjac Productions 1958The KeyCarol ReedOpen Road Films 1958The Black OrchidMartin RittParamount Pictures 1958Desire Under the ElmsDelbert Mann -- 1958HouseboatMelville ShavelsonParamount Pictures 1959Heller in Pink TightsGeorge Cukor --1959That Kind of WomanSidney LumetParamount Pictures 1960The MillionairessAnthony Asquith20th Century Studios1960It Started in NaplesMelville ShavelsonParamount Pictures1960Two WomenVittorio De SicaCompagnia Cinematografica Champion 1960A Breath of ScandalMichael CurtizTitanus 1961El CidAnthony Mann --1961MadameChristian-Jaque -- 1962The Condemned of AltonaVittorio De SicaTitanus 1962The RaffleVittorio De Sica -- 1962Five Miles to MidnightAnatole Litvak -- 1962Boccaccio '70Vittorio De Sica -- 1963Yesterday, Today and TomorrowVittorio De Sica -- 1964Marriage Italian-StyleVittorio De Sica -- 1964The Fall of the Roman EmpireAnthony MannSamuel Bronston Productions 1965Operation CrossbowMichael AndersonMetro-Goldwyn-Mayer 1965Lady LPeter UstinovLes Films Concordia1965La Dama de BeirutLadislao Vajda -- 1965The Love GoddessesSaul J. TurellParamount Pictures1966JudithDaniel Mann --1966ArabesqueStanley DonenUniversal Pictures1967More Than a MiracleFrancesco Rosi -- 1967A Countess from Hong KongCharlie ChaplinUniversal Pictures 1967Ghosts – Italian StyleRenato Castellani -- 1968The Woman is a StrangerRené Gainville -- 1970SunflowerVittorio De SicaMosfilm 1971Lady LibertyMario Monicelli -- 1971The Priest's WifeDino Risi -- 1972Man of La ManchaArthur Hiller -- 1972Bianco, rosso e...Alberto Lattuada -- 1974VerdictAndré Cayatte --1974Brief EncounterAlan Bridges -- 1974The VoyageVittorio De Sica -- 1975Sex PotGiorgio Capitani -- 1976Un sorriso, uno schiaffo, un bacio in boccaMario MorraTitanus1976The Cassandra CrossingGeorge P. CosmatosITC Entertainment 1977AngelaBoris Sagal --1977A Special DayEttore Scola -- 1978Brass TargetJohn HoughMetro-Goldwyn-Mayer 1978Blood FeudLina Wertmüller -- 1979FirepowerMichael Winner -- 1980Sophia Loren: Her Own StoryMel Stuart --1984AuroraMaurizio Ponzi --1988Running AwayDino Risi --1990Sabato, domenica e lunedìLina WertmüllerSilvio Berlusconi Communications 1994Prêt-à-PorterRobert AltmanMiramax 1995Grumpier Old MenHoward Deutch --1997SoleilRoger Hanin --2002Francesca and NunziataLina Wertmüller --2002Between StrangersEdoardo Ponti -- 2004Lives of the SaintsJerry Ciccoritti --2004Too Much Romance... It's Time for Stuffed PeppersLina Wertmüller -- 2009NineRob MarshallThe Weinstein Company2010L'ultimo gattopardo: Ritratto di Goffredo LombardoGiuseppe TornatoreTitanus2013Mademoiselle C.Fabien Constant --2014Human VoiceEdoardo Ponti --2016Belmondo par BelmondoRégis Mardon --2020The Life AheadEdoardo Ponti -- 2020Beautiful Like a PoemMohammad Mohammadian --

 Irudi galeria 

 Erreferentziak 

 Kanpo estekak 
 Sophia Loren, IMDBean 

Kategoria:Erromatarrak
Kategoria:Italiako emakume aktoreak
Kategoria:Emakumezko aktore onenaren Oscar sariaren irabazleak
Kategoria:Ohorezko Oscar sariaren irabazleak
Kategoria:Emakumezko Aktore Onenaren Zilarrezko Maskorra
Kategoria:Cannesko Zinemaldiko emakumezko interpretazio onenaren saridunak
Kategoria:Urrezko Leohia ibilbideari
Kategoria:Volpi Kopa emakumezko interpretazio onenari